[Foto’s] Rugbyman word pa: ‘God is groot’Franco en Juan-Ri saam met Joia-Belle (Foto: Instagram) Die Leeus- en Springbok-slot Franco Mostert en sy vrou, Juan-Ri, het vandeesweek vir die eerste keer ouers geword. Franco het Woensdag op sosiale media die nuus van hul dogtertjie, Joia-Belle, se geboorte gedeel. “Kyk wie het ons verras,” het hy by ŉ foto op Facebook geskryf. “[Sy weeg] 3,6 kg en [is] 52 cm [lank]. Dis die grootste voorreg en eer. Dankie, Here! U is groot. Juan-Ri, jy was die beste en sterkste vrou.” Juanri het op Instagram gesê dié skattige kleinding het haar “longetjies by geboorte uitgeskree”. “Ons God is wonderlik. Toe hulle haar op my bors neersit toe is sy dadelik doodrustig en tjoepstil. En dankie ook vir my man – ek sou dit nie sonder jou kon doen nie.” Die 25-jarige rugbyspeler het in Julie verlede jaaraangekondig hy gaan nie by die Franse rugbyklubspan Lyon aansluit nie.